Ace 'sal gedwing word' om opsy te staan | Netwerk24
'Saru se deur oop vir eerste vroue-president'
Die verteenwoordiging van vroue op topvlak in Suid-Afrikaanse rugby het 'n groot hupstoot gekry.
Ace 'sal gedwing word' om opsy te staan
Deur Llewellyn Prince 04 Mei 2021 14:01
Alles dui daarop dat Ace Magashule "gedwing" gaan word om as sekretaris-generaal van die ANC opsy te staan.
So het 'n ingeligte bron gesê kort nadat Business Day ook Dinsdag berig het dat pres. Cyril Ramaphosa Sondagaand op 'n vergadering met Magashule die heelhartige steun van die res van die ANC-topsesleiers gekry het om Magashule te dwing om sy pos onmiddellik te ontruim. Dít hangende die afhandeling van die hofsaak waarin hy tans op aanklagte van korrupsie, geldwassery en bedrog teregstaan.
News24 het later Dinsdag ook berig dat die ANC se nasionale werkkomitee, wat Maandag oor die "opsystaan"-besluit vergader het, ook die "groen lig" gegee het om die beleërde Magashule te skors.
Die bron, wat anoniem wil bly, het bygevoeg dat Magashule Sondag op sy vergadering met die topsesleiers steeds gesê het dat hy nie "self opsy sal staan nie".
"Hy is toe meegedeel dat hy hulle geen ander keuse laat as om hom te dwing om opsy te staan nie."
Dinsdag is wyd bespiegel dat die ANC die besluite van sy nasionale werkkomitee se vergadering van Maandag later Dinsdag bekend sou maak.
Intussen het adv. Bongani Bongo, 'n politieke bondgenoot van Magashule, Maandag gesê dat hy sal appelleer teen die ANC-leierskap wat hom ook wil dwing om n van sy huidige pos as voorsitter van die parlementêre portefeuljekomitee oor binnelandse sake opsy te staan. Dit is omdat hy "vol vertroue is" dat hy die hangende korrupsiesaak teen hom in die hooggeregshof in Mpumalanga "sal wen".
Hulle het toe aan hom gesê dat hy hulle met geen ander keuse laat as om hom te dwing om opsy te staan nie.
Die omstredenheid rakende die "opsystaan"-besluit kom nadat die ANC se nasionale uitvoerende komitee (NUK) einde Maart vanjaar besluit het dat alle ANC-lede wat van korrupsie of ander ernstige misdade aangekla word, binne 30 dae hul poste moet ontruim. Indien nie, sal hulle geskors word.
Die NUK vergader die komende naweek weer om onder meer die ly van mense wat die onderskeie ANC-provinsies benoem het om opsy te staan te finaliseer.